A un’isbirru

Su chi s'istintu at példidu 'e prodùere
a su acheddu 'e sa pintzione
tentat de s'arrumbare, po no rùere
e la tirat a mesa ratzione.

Ma est custrintu su vitu a redùere
s'est ch'incarit sa lughe o su calvone.
Bessit pagu, si fora at ludu o prùere,
po avitare ' lustru cun sabone.

A su tréighi pensan in familia
da s'unu, e faghen tridu cun novena
lassende muilare su budellu:

chen'ilmulzu, a mes'ustu e paga chena,
su dòighi lu faghet a vizilia
e che li faghet die in s'ispoltellu.

Su noe 'e Làmpadas 1924